**Σχεδιάγραμμα για θέματα προς συζήτηση ενότητας 3**

**Ρατσισμός**

**Ορισμός:** πρόκειται για μεροληπτική αντιμετώπιση ορισμένων ατόμων, ομάδων ή φυλών που δέχονται συνεχή καταπίεση, η οποία προκαλείται από κοινωνικές στερεοτυπικές αντιλήψεις (προκαταλήψεις).

**Μορφές ρατσισμού**

Διακρίσεις γίνονται με βάση:

|  |  |
| --- | --- |
| **φυλή** | π.χ μαύροι-λευκοί-κίτρινοι (με βάση το χρώμα της φυλής) |
| **εθνικότητα** | π.χ Έλληνες-Τούρκοι |
| **φύλο** | άνδρας-γυναίκα (διαφορετικές ικανότητες) |
| **επάγγελμα** | προσοδοφόρο-μη προσοδοφόρο  πνευματικό-χειρωνακτικό |
| **οικονομική κατάσταση** | πλούσιοι-μεσαίων στρωμάτων-φτωχοί |
| **πολιτική τοποθέτηση** | δεξιοί-κεντρώοι-αριστεροί |
| **θρησκευτικές πεποιθήσεις** | χριστιανοί-μουσουλμάνοι, ορθόδοξοι-καθολικοί |
| **μορφωτικό επίπεδο** | αναλφάβητοι-απόφοιτοι λυκείου-πανεπιστημίου-κάτοχοι μεταπτυχιακού διπλώματος |
| **κατάσταση υγείας** | σωματικά ανάπηροι, πνευματικά ασθενείς, ναρκομανείς, αλκοολικοί, φορείς μολυσματικών ασθενειών (π.χ AIDS) |
| **εξωτερική εμφάνιση** | ομορφιά, πάχος, ύψος, τρόπος ένδυσης-κόμμωσης |
| **σεξουαλική προτίμηση** | ετεροφυλόφιλοι-ομοφυλόφιλοι |
| **τόπος κατοικίας** | πλούσιες-φτωχές περιοχές |
| **τόπος καταγωγής** | πόλεις-επαρχία (προφορά) |
| **ποινικό μητρώο** | καθαρό-μη καθαρό μητρώο (πρώην έγκλειστοι σε φυλακή) |
| **αθλητικές-μουσικές προτιμήσεις** | Παναθηναϊκοί-Ολυμπιακοί/ ροκ-λαϊκή μουσική |

**Αίτια ρατσισμού**

**οικονομικά**

* **οικονομικές ανισότητες** → διαφορά βιοτικού επιπέδου
* **εισροή μεγάλου αριθμού προσφύγων-μεταναστών** → αδυναμία αποδοχής τους από τις χώρες εγκατάστασης τους (ανεπάρκεια υποδομών διαμονής τους, εξασφάλιση μέσων συντήρησης τους) → μη αποδοχή τους από τους αυτόχθονες ιδίως σε χώρες με έντονα οικονομικά προβλήματα, ανεργία (ξενοφοβία)
* **εργασία μεταναστών με χαμηλές αμοιβές-χωρίς ασφάλιση** → απειλή για τους ντόπιους εργαζόμενους

**κοινωνικά**

* **πόλεμοι-συγκρούσεις-βία μεταξύ των λαών** → δημιουργία αμοιβαίου μίσους, απόρριψης
* **κακή ποιότητα εκπαίδευσης** → μη αντικειμενική ιστορική ενημέρωση→ δημιουργία στερεοτυπικών αντιλήψεων για λαούς
* **χαμηλό μορφωτικό επίπεδο** → φανατισμός ανθρώπων, εύκολη χειραγώγηση από ηγέτες-ομάδες που στοχοποιούν κοινωνικές ομάδες για ό,τι κακό
* **παρουσίαση αρνητικών προτύπων από τα ΜΜΕ** (έμφαση σε εθνική-πολιτική ταυτότητα-προπαγάνδιση στερεοτύπων)
* **συμπλέγματα κατωτερότητας** → υποβιβασμός του άλλου για να νιώσω εγώ καλύτερα

**πολιτικά**

* αποπροσανατολισμός λαού από τα πραγματικά προβλήματα
* πολιτικές σκοπιμότητες (π.χ βλέψεις Χίτλερ)
* έλλειψη ισονομίας-αξιοκρατίας
* άνιση ανάπτυξη περιοχών χώρας

**Συνέπειες ρατσισμού**

**για το άτομο (θύμα)**

* παραβίαση ατομικών του δικαιωμάτων-ελευθεριών→ παρεμπόδιση προσωπικής, επαγγελματικής, κοινωνικής εξέλιξης του
* υποβάθμιση ποιότητας ζωής του: ανεργία, κακές συνθήκες διαβίωσης
* αίσθηση αβεβαιότητας, ανασφάλειας, άγχους
* εκδήλωση επιθετικότητας ως πράξη αντεκδίκησης
* εσωστρέφεια ατόμου, μη δημιουργία κοινωνικών σχέσεων με τους γύρω του→ περιθωριοποίηση του

**για την κοινωνία**

* κατάργηση ισότητας πολιτών (ισότητα: βασικό χαρακτηριστικό δημοκρατικής κοινωνίας)
* μη αξιοποίηση όλου του ανθρώπινου δυναμικού της κοινωνίας: μη ικανά άτομα δεν μπορούν να προσφέρουν λόγω της περιθωριοποίησης τους
* πρόκληση εκρηκτικών καταστάσεων μίσους, βίας→ κλονισμός κοινωνικής ειρήνης
* μη αναζήτηση πραγματικών αιτίων προβλημάτων→ μη επίλυση προβλημάτων→ διαιώνιση, διόγκωση προβλημάτων
* ένταση μεταξύ εθνών λόγω αμοιβαίας καχυποψίας, απόρριψης→ μη συνεργασία κρατών

**Τρόποι αντιμετώπισης ρατσισμού**

**σε διεθνές επίπεδο**

* περιορισμός οικονομικών ανισοτήτων με παροχή κινήτρων για ανάπτυξη στις φτωχές χώρες του κόσμου
* εδραίωση ειρήνης
* στήριξη δημοκρατικών καθεστώτων, προάσπιση ανθρωπίνων δικαιωμάτων
* επικοινωνία, συνεργασία χωρών
* περιορισμός λαθρομετανάστευσης

**σε εθνικό επίπεδο**

* σωστή, αντικειμενική, ολόπλευρη ενημέρωση από το σχολείο για τα ιστορικά γεγονότα→ διδαχή σεβασμού προς όλους τους λαούς, ανθρώπους
* δημοσιοποίηση, στηλίτευση ρατσιστικών συμπεριφορών από τα ΜΜΕ
* πιστή εφαρμογή νόμων, προάσπιση ανθρωπίνων δικαιωμάτων
* περιορισμός προβλημάτων που υποδαυλίζουν ρατσιστικές συμπεριφορές: π.χ ανεργία, αναξιοκρατία, ανισομερής ανάπτυξη χώρας

**από φορείς (σχολείο-ΜΜΕ-οικογένεια)**

* καλλιέργεια σεβασμού προς το διαφορετικό
* καλλιέργεια σωστών προτύπων (προσωπικό παράδειγμα γονέων, εκπαιδευτικών)
* διοργάνωση πολιτιστικών εκδηλώσεων στο σχολείο με θέμα την υγιή αντιμετώπιση προσφύγων-μεταναστών
* προβολή σχετικών εκπομπών από τα ΜΜΕ

**σε ατομικό επίπεδο**

* ευαισθησία, κατανόηση
* γνώση των δικαιωμάτων μας-δυναμική υπεράσπιση τους
* διάλογος (επίλυση διαφορών-καλύτερη γνώση του άλλου)
* απαλλαγή από προκαταλήψεις